open-index/open-wikipedia-markdown huggingface dataset:
Ylimmäislammi

**Ylimmäislammi**  on Kanta-Hämeessä Hämeenlinnassa Kukkolankulman kylän lähellä sijaitseva lampi.

## Maantietoa
Lampi sijaitsee Pukkinummen ja Hevoskolun välissä. Sen pinta-ala on 5,4&nbsp;hehtaaria ja se on 550&nbsp;metriä pitkä ja 150&nbsp;metriä leveä. Lammen rantaviivan pituus on 1,2&nbsp;kilometriä ja sen rannat ovat metsämaata, joka on paikoin soistunutta. Rantaan on rakennettu viisi vapaa-ajan asuntoa ja niille johtavat tiet tulevat lammen ohittavalta kylätieltä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 115,8&nbsp;metriä mpy. Lampeen on johdettu viisi suo-ojaa ja sen oma laskuoja laskee yhdessä Kalliolammin kanssa 3,5&nbsp;kilometrin päässä Paloniitunjärveen. Järvien korkeusero Paloniitunjärveen on yli 25&nbsp;metriä.

## Historiaa
Vuoden 1855−1856 Kalmbergin kartastossa lammen nimi kirjoitettiin ”Ilimaislampi”, mikä saattaa olla vain kirjoitusvirhe. Vuoden 1962 peruskartassa lampeen laski vain kaksi suo-ojaa ja sen ohitti Ojajärveltä Vehmaisiin kulkeva tie. Se oli autio, kunnes vuoden 1989 kartassa lammen korkeimmalle mäelle oli ilmaantunut vapaa-ajan asunto.

## Lähteet
Kalliolammi (Hämeenlinna)

**Kalliolammi**  on Kanta-Hämeessä Hämeenlinnassa Kukkolankulman kylän lähellä sijaitseva lampi.

## Maantietoa
Lampi sijaitsee Ylimmäislammin lähellä Palanutnummen eteläpuolella pienellä suolla. Sen pinta-ala on 2,7&nbsp;hehtaaria ja se on 350&nbsp;metriä pitkä ja 150&nbsp;metriä leveä. Sen rantaviivan pituus on 800&nbsp;metriä ja sen rannat ovat metsämaata. Lammen itärannassa sijaitsee korkea kallio. Lampi on autio eikä sinne johda tietä. Ojajärveltä Vehmaisiin johtava kylätie ohittaa järven läheltä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 116,9&nbsp;metriä mpy. Siihen laskee kuusi suon kuivatusojaa, joista yksi on Haukilammin laskuoja. Kalliolammin laskuoja yhtyy Ylimmäislammin laskuojaan ja se laskee 3,5&nbsp;kilometrin päässä Paloniitunjärveen, joka on yli 25&nbsp;metriä alempana. Haukilammin vedenpinta on vain 20 senttimetriä ylempänä.

## Historiaa
Vuoden 1855−1856 Kalmbergin kartastossa lammen nimi kirjoitettiin ”Hauki lampi”. Tämä nimi on nykyään sen lähettyvillä sijaitsevalla pienellä lammella.

## Lähteet
Lairo

**Lairo**  on Kanta-Hämeessä Hämeenlinnassa ja Lopella Topenon kylän lähellä sijaitseva Kaartjoen läpivirtausjärvi.

## Maantietoa
Järven pinta-ala on 55&nbsp;hehtaaria ja se on 1,5&nbsp;kilometriä pitkä ja 1,0&nbsp;kilometriä leveä. Järvellä on kaksi osaa, joista pohjoisin osa on 850&nbsp;metriä pitkä Kavalanlahti, jonka lahdensuu on alle 100&nbsp;metriä leveä. Kavalanlahti on vesikasvillisuuden täyttämä, ja siihen laskee Ootanjoki. Järven etelärannasta työntyy esille Kaurisniemi, jonka oikealle puolelle 700&nbsp;metriä pitkä Välijoki laskee Torhon vesiä. Välijoki on yksi Kaartjoen osuus. Järven lounaispäässä sijaitsee vielä vesikasvillisuuden täyttämä lahti. Järvessä on kolme saarta rannan tuntumassa. Sen rantaviivan pituus on 6,4&nbsp;kilometriä ja sen rannat ovat peltomaata, mutta järven eteläpuoli on metsää. Siellä kohoavat Kukonhuhdankalliot, joista Laironkallio nousee rannan tuntumassa yli 30&nbsp;metrin korkeuteen. Järven lähiympäristössä sijaitsee kaksi maatilaa ja rannoille on rakennettu alle 20 vapaa-ajan asuntoa. Niille johtaa tiet yhdystieltä 2871. Hämeenlinnan raja kulkee Kavalanlahden poikki ja jatkaa Kaartjoella alajuoksulle päin. Hämeenlinnaan kuuluu järven pohjoinen osa.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 92,1&nbsp;metriä mpy. Järvi on Kaartjoen läpivirtausjärvi. Kaartjoella on Lairon eteläpuolella Välijoen nimi. Järveen laskee vain kolme pelloilta tulevaa avo-ojaa, mutta Kavalanlahteen laskeva Ootanjoki on suurempi luontainen mutta perattu puro. Ootanjoen suuhun laskee myös Kyynäröisen suoraksi kaivettu oja. Kyynäröinen on 70 senttimetriä korkeammalla kuin Lairo.

## Historiaa
Vuoden 1855−1856 Kalmbergin kartastossa järven nimi kirjoitettiin ”Suivajärvi” ja sen eteläpuolella oleva Torho oli nimeltään ”Tarhojärvi”. Järvien välinen Välijoki oli piirretty selvästi leveämmäksi salmeksi. Tämä viittaa järvillä tapahtuneeseen järvenlasku. Vedenpinnan aleneminen oli kuitenkin ollut vähäinen ja on saattanut johtua Tuomenkosken perkauksista. Vuoden 1962 peruskartassa oli järvellä vain neljä mökkiä, mutta vuoteen 1979 mennessä niitä oli rakennettu paljon lisää.

## Lähteet
Iso-Lukkari (Loppi)

**Iso-Lukkari**  on Kanta-Hämeessä Lopella Topenon kylän lähellä sijaitseva lampi.

## Maantietoa
Lammen pinta-ala on 1,7&nbsp;hehtaaria ja se on 350&nbsp;metriä pitkä ja 100&nbsp;metriä leveä. Lampi muistuttaa muodoltaan kaarta. Sen rantaviivan pituus on 850&nbsp;metriä ja sen rannat ovat soistunutta metsämaata. Lampi on autio eikä sinne johda tietä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 122,7&nbsp;metriä mpy. ja siihen laskee kolme metsäojaa. Yksi ojista tuo vettä Vahteristonlammilta. Iso-Lukkarin laskuoja laskee ensin 50&nbsp;metriä päässä Pikku-Lukkariin. jonka vedenpinta on 40 senttimetriä alempana, mutta se jatkaa sitten koilliseen, missä se yhtyy Kaartjokeen yhtyvään Kärpänojaan.

## Historiaa
Vuoden 1855−1856 Kalmbergin kartastossa lampien nimi kirjoitettiin ”Luikkari lammet”.

## Lähteet
HMS Nith (1905)

**HMS Nith** oli Britannian Kuninkaallisen laivaston vuonna 1905 valmistunut River-luokan torpedovenehävittäjä.

## Valmistus

Alus tilattiin J. Samuel White and Companyltä Cowesista osana vuosien 1903-1904 laivasto-ohjelmaa ja sen köli laskettiin 5. toukokuuta 1904. Alus laskettiin vesille 7. maaliskuuta 1905 ja se valmistui seitsemän kuukautta  myöhemmin lokakuussa.

## Palvelus
Alus myytiin romutettavaksi 23. heinäkuuta 1919 T. W. Wardille.

## Lähteet
*
*
*

### Viitteet
Satu Uusiautti

**Satu Johanna Uusiautti** (s.  Sura, Ruotsi) on suomalainen kasvatustieteilijä ja Lapin yliopiston kasvatustieteen, erityisesti kasvatuspsykologian professori 1. huhtikuuta 2017 alkaen. 

Satu Uusiautti kirjoitti ylioppilaaksi Lyseonpuiston lukiosta 1999. Hän valmistui Lapin yliopistosta 2003 kasvatustieteen maisteriksi, 2007 kasvatustieteen lisensiaatiksi ja 2008 kasvatustieteen tohtoriksi. Hänen väitöskirjansa (2008) käsitteli työmenestystä (*”Tänään teen elämäni parhaan työn”: työmenestys Vuoden työntekijöiden kertomana*); väitöskirjatyötä ohjasi professori Kaarina Määttä. Vuonna 2013 Uusiautti sai kasvatuspsykologian dosentin pätevyyden (Helsingin yliopisto).

Uusiautti on toiminut Helsingin yliopistossa opettajakoulutusta kehittävän hankkeen tutkimusapulaisena vuosina 2005–2006, Lapin yliopiston suunnittelijana 2011, post doc -tutkijana ja koordinaattorina (Rakkauteen pohjautuva johtajuus -tutkimuskonsortio) 2011–2012, kansainvälisen tieteellisen julkaisutoiminnan asiantuntijana 2012–2013, tutkijana 2014–2015 sekä määräaikaisena apulaisprofessorina 2015–2016. Lapin yliopiston rehtori nimitti hänet kasvatustieteen (erityisesti kasvatuspsykologian) professoriksi huhtikuussa 2017.

## Lähteet

## Aiheesta muualla
*[Satu Uusiautti](https://lacris.ulapland.fi/en/persons/satu-uusiautti(5630fd88-adaa-49bf-a566-1f0f59bce8ed).html)  (ulapland.fi)
*Kansalliskirjaston Finna-haku: Satu Uusiautti (kansalliskirjasto.finna.fi)
*Satu Uusiautti  (scholar.google.com)
*Julia Sieppi (11.9.2015) "Rakkauteen kuuluu koko tunteiden skaala" – Parisuhde vaatii ongelmanratkaisutaitoja (yle.fi)
Kyynäröinen (Hämeenlinna, Ahoinen)

**Kyynäröinen**  on Kanta-Hämeessä Hämeenlinnassa ja Lopella Ahoisten kylän lähellä sijaitseva järvi.

## Maantietoa
Järven pinta-ala on 36&nbsp;hehtaaria ja se on 1,3&nbsp;kilometriä pitkä ja 850&nbsp;metriä leveä. Järvi on matala ja vesikasvillisuuden valtaama. Sen rantaviivan pituus on 3,9&nbsp;kilometriä ja järven rannat ovat puoliksi metsämaata ja peltoa. Järven lähiympäristössä sijaitsee kaksi maatilaa ja sen rannoille on rakennettu 13 vapaa-ajan asuntoa. Niille tulee tiet Ahoisten ja Juhalan yhdistävältä tieltä. Hämeenlinnan raja kulkee järven eteläosan ylitse, jolloin suurempi osa siitä kuuluu Hämeenlinnaan.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 92,8&nbsp;metriä mpy. Siihen laskee viisi suo- tai pelto-ojaa ja sen oma laskuoja lähtee järven itärannasta ja laskee Lairoon Ootanjoen suuhun. Laskuoja on samalla kuntaraja.

## Historiaa
Vuoden 1855−1856 Kalmbergin kartastossa järven nimi kirjoitettiin ”Kynärä järvi”. Sen laskujoki laski Lairon pohjoispäähän lähelle nykyistä laskupaikkaa. Ootanjoen ja järven välinen kannas oli raivattu niityksi, samoin olivat monet itärannat. Muuten järvi oli asumaton. Järvessä tehtiin 1930-luvulla järvenlasku, jossa vedenpintaa alennettiin noin metrillä . Vuoden 1961 peruskartassa olivat järven rannat merkitty kosteikoiksi. Rannoilta oli lohottu pieniä tontteja, joissa oli seuraavassa vuoden 1979 kartassa joitakin mökkejä. Vuoden 1989 kartassa erottuu mökkirantoihin tehdyt avoveden ruoppaukset.

## Luontoarvoja
Järvi kuuluu Natura 2000-hankkeen suojelualueisiin (FI0339002), jossa se on valtakunnallisesti arvokas lintujärvi. Suojelualueen rajat seuraavatkin järven rantoja.

## Eläimistö
Kyynäröisen ja sen lähialueella elää esimerkiksi naurulokki, pikkulokki, kurki, laulujoutsen, pikkulepinkäinen, tuulihaukka, kalatiira, luhtahuitti, liro, suokukko, härkälintu, sääksi, jouhisorsa, heinätavi, kaulushaikara, tukkasotka sekä ruskosuohaukka. 

Järven saaliskaloja ovat olleet särki, sorva, ruutana, suutari, ahven ja hauki. Järvestä oletettavasti hävinneitä lajeja ovat: täplärapu sekä lahna.

## Katso myös
* Luettelo Suomen Natura 2000 -alueista

## Lähteet
Torho

**Torho**  on Kanta-Hämeessä Lopella Topenon ja Ourajoen kylien lähellä sijaitseva järvi.

## Maantietoa
Järven pinta-ala on 21&nbsp;hehtaaria ja se on 700&nbsp;metriä pitkä ja 650&nbsp;metriä leveä. Se on muodoltaan melko pyöreä, mutta kaakkoisrannassa sillä on pyöreä niemi. Järvi on matala ja ruohottunut. Sen rantaviivan pituus on 2,3&nbsp;kilometriä ja sen rannat ovat pääasiassa metsämaata. Osa rannoista ovat soistuneita ja etenkin ojien suut ovat liettyneitä. Järven lähiympäristössä on kaksi maatilaa ja niiden pellot, mutta rannoille on rakennettu kuusi vapaa-ajan asuntoa. Niille johtaa tiet yhdystieltä 2871.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 92,1&nbsp;metriä mpy. ja siihen on johdettu viisi suo- tai pelto-ojaa. Lisäksi sen etelärantaan laskee Heinijoki ja Kaartjoki, jonka nimitys on alajuoksulla sekä Ourajoki että Topenonjoki. Järven oma laskujoki on Välijoki, joka laskee Lairoon. Järvillä on sama vedenpinnan korkeus. Välijoki on yksi osuus Kaartjoesta ja molemmat järvet ovat Kaartjoen läpivirtausjärviä.

## Historiaa
Vuoden 1855−1856 Kalmbergin kartastossa järven nimi kirjoitettiin ”Tarhojärvi”. Järven vedenpinta vaikuttaa kartassa olevan nykyistä korkeampi, sillä Välijoki on piirretty pikemminkin salmeksi kuin joeksi. Järvi on kartassa autio, mutta tulo-ojien varret ja osa järven rantoja on raivattu niityiksi. Vuoden 1961 peruskartassa Välijoki on myös piirretty leveämmäksi, mutta osa uomasta on meritty soistuneeksi. 

## Lähteet
Pälvilä

**Pälvilä** on sukunimi, joka on muun muassa seuraavilla suomalaisilla henkilöillä:

* Anna-Liisa Pälvilä (s. 1968), jääkiekkoilija
* Marja-Helena Pälvilä (s. 1970), jääkiekkoilija ja olympiamitalisti
Maanosaliittojen cup 2017 – Lohko A

**Maanosaliittojen cupin 2017 lohko A:ssa** pelasivat Venäjä, Uusi-Seelanti, Portugali ja Meksiko. Ottelut pelattiin 17.–24. kesäkuuta 2017. Lohkon kaksi parasta etenivät välieriin.

## Joukkueet

;Huomioita

## Sijoitukset


## Ottelut
Kaikki kellonajat Moskovan aikaa (UTC+3).

### Venäjä vs. Uusi-Seelanti



### Portugali vs. Meksiko



### Venäjä vs. Portugali



### Meksiko vs. Uusi-Seelanti



### Meksiko vs. Venäjä



### Uusi-Seelanti vs. Portugali



## Lähteet

## Aiheesta muualla
* Virallinen sivusto 
* Viralliset raportit ja otteluselosteet
Hanjoki (joki Koreassa)

**Hanjoki** () on joki Etelä-Koreassa. Se on Korean niemimaan neljänneksi pisin joki Jalun, Tumenjoen ja Nakdongin jälkeen. Joki alkaa Korean niemimaan itäösan Taebaekvuorilta ja virtaa länteen Gangwonin, Gyeonggin ja Pohjois-Chungcheongin maakuntien sekä pääkaupunki Soulin läpi. Joki laskee Keltaiseenmereen. Sen pituus on 514 kilometriä.

Hanjoki on kulkukelpoinen noin 320 kilometrin matkalta, yläjuoksultaan se on padottu useaan kertaan. Historiallisesti se oli merkittävä kulku- ja kuljetusreitti. Soulin kaupungin alueella joessa on useita saaria.

## Kuvia

Tiedosto:Han River aerial view.jpg|Hanjoki Soulissa
Tiedosto:Dauven 4.jpg|Chungjun pato
Tiedosto:Cityscape of Yeouido skyscrapers and Hangang Railway Bridge 20240501113854.jpg|Yeouidon saari ja rautatiesilta
Tiedosto:Refugees streaming across the frozen Han River on the ice as they flee southward before the advancing tide of Red... - NARA - 541965.tif|Pakolaiset ylittävät jäätynyttä Hanjokea Korean sodan aikaan
Tiedosto:Yanghwa Bridge.jpg|Yanghwan silta


## Lähteet

## Aiheesta muualla
HMS Lyra (1910)

**HMS Lyra** oli Britannian Kuninkaallisen laivaston vuonna 1911 palvelukseenotettu Acorn-luokan hävittäjä.

## Valmistus

Alus tilattiin John I. Thornycroft and Companyltä Woolstonista ja sen köli laskettiin 8. joulukuuta 1909. Alus laskettiin vesille 4. lokakuuta 1910 ja se valmistui helmikuussa 1911.

## Palvelus
Alus myytiin toukokuussa 1921 romutettavaksi.

## Lähteet
*
*
*

### Viitteet
HMS Nereide (1910)

**HMS Nereide** oli Britannian Kuninkaallisen laivaston vuonna 1911 palvelukseenotettu Acorn-luokan hävittäjä, joka palveli ensimmäisessä maailmansodassa.

## Valmistus

Alus tilattiin R. W. Hawthorn Leslie and Companyltä Hebburnistä ja sen köli laskettiin 3. joulukuuta 1909. Alus laskettiin vesille 6. syyskuuta 1910 ja se valmistui huhtikuussa 1911.

## Palvelus
Alus myytiin joulukuussa 1921 romutettavaksi.

## Lähteet
*
*
*

### Viitteet
Yrjö Vasari

**Yrjö Vasari** (7. toukokuuta 1930 Kuopio – 5. tammikuuta 2010 Oulu) oli suomalainen kasvitieteilijä ja professori.

Kuopiossa syntyneen Vasarin perhe muutti pian Viipuriin ja talvisodan jälkeen Helsinkiin. Isä oli lääkäri. Hän valmistui ylioppilaaksi Helsingin suomalaisesta normaalilyseosta 1948 ja aloitti biologian opinnot Helsingin yliopistossa, pääaineena kasvitiede. Hän tutki Kuusamon kasvistoa ja valmistui kandidaatiksi 1955. Väitöskirja käsitteli Kuusamon jääkaudenjälkeisen ajan kasvillisuushistoriaa ja valmistui 1962. Hän opiskeli myös geologiaa ja paleontologiaa ja toimi assistenttina sekä kasvitieteen perusopetuksen että geologian ja paleontologian laitoksilla ja Suomen Akatemian nuorempana tutkijana. Hän työskenteli usein yhdessä puolisonsa Annikki Vasarin kanssa.

Vasari siirtyi 1962 Oulun yliopistoon, jossa hän hoiti sekä kasvitieteen että kvartäärigeologian apulaisprofessuureja. Hänet nimitettiin kasvitieteen apulaisprofessoriksi 1969. Hän palasi Helsingin yliopistoon kasvitieteen ruotsinkieliseksi professoriksi 1981. Hän jäi eläkkeelle 1993.

Vasari oli Professoriliiton puheenjohtaja 1985–1988.

## Teokset
* *A study of the vegetational history of the Kuusamo district (north east Finland) during the late-Quaternary period*, Yrjö Vasari.  Societas zoologica-botanica Fennica Vanamo, 1962. – (Annales botanici Societatis zoologicae-botanicae Fennicae Vanamo, ISSN 0365-0960; 33, 1.). – Väitöskirja Helsingin yliopisto. 
* *Late- and post-glacial macrophytic vegetation in the lochs of Northern Scotland. Societas pro fauna et flora Fennica, 1968. – (Acta botanica Fennica; 80.).
* *Pohjoismaat*, Kirj. Henrik Ekholm, Heikki Niemelä, Annikki Vasari, Yrjö Vasari & Lyyli Virtanen. Weilin + Göös, 1971
* *Climatic changes in arctic areas during the lst ten-thousand years: a symposium held at Oulanka and Kevo, 4-10 October, 1971*, Y. Vasari, H. Hyvärinen, S. Hicks. Oulun yliopisto, 1972 – (Acta Universitatis Ouluensis. ISSN 0355-3191; 3.). – (Nordia; 1972, 2.). . 
* *Kuusamon luonto ja sen kehitysvaiheet*, Yrjö Vasari. Kuusamon kunta, 1978
* *Kuusamon historia. 1*, Seppo Ervasti ja Yrjö Vasari. Kuusamon kunta, 1978 . 
* *Palaeohydrology of the temperate zone: proceedings of Working Session of Commission on Holocene-Inqua (Eurosiberian subcommission) Hailuoto – Oulanka – Kevo, 28.8.-6.9.1978*, ed. by Y. Vasari, M. Saarnisto, M. Seppälä. University of Oulu: 1979 – (Acta Universitatis Ouluensis. ISSN 0355-3191; no. 82.). . 
* *Suoseura ry:n opintoretkeily Kuusamoon 14.–16.9.1989*, koonnut Yrjö Vasari ja Eino Lappalainen. Geologian tutkimuskeskus, turvetutkimusyksikkö, 1989
* *Luonnon armoilla'', toim.: Margit Koskinen. Helsingin yliopiston Lahden tutkimus- ja koulutuskeskus, 1999. – (Oppimateriaaleja, Helsingin yliopisto, Lahden tutkimus- ja koulutuskeskus, ISSN 0784-0640; 84.). (kasettisarja 1–8 ja ohjaajan opas) Yrjö Vasari: V: Ehtyykö luonto? "

## Lähteet
Matterfall

**Matterfall** on Housemarquen kehittämä toimintapeli, joka on julkaistu PlayStation 4:lle 15. elokuuta 2017.

Pelin traileri on esitelty Paris Games Week tapahtumassa vuonna 2015.

## Vastaanotto

IGN antoi pelille arvosanaksi 7/10 arvostelussaan.

Muropaketti antoi pelille 3/5 tähteä arvostelussaan.

Pelillä on Metacritic-kerääjäsivustolla 72/100 pistettä.

## Lähteet

## Aiheesta muualla
* 
* Viralliset kotisivut
* PlayStation Storessa
Leikkauspolitiikka

**Leikkauspolitiikka** tarkoittaa puolueen tai niiden yhteenliittymän kuten maan hallituksen suorittamaa talouspoliittista linjausta, jossa pyritään karsimaan yhteiskunnan julkisen sektorin menoja leikkaamalla talousarvion varoja julkisten palveluiden tuottamiseen. Leikkauspolitiikka voidaan näin ollen nähdä osana talouskuripolitiikkaa.

Leikkauspolitiikkaa ja sen toimivuutta on kritisoitu tieteellisestä, puoluepoliittisesta ja kansalaisyhteiskunnan näkökulmasta.

Vuonna 2017 suomalaisista 62&nbsp;% halusi leikata julkisia menoja, 25&nbsp;% mieluummin lisätä ja 7&nbsp;% ei kumpaakaan.

## Katso myös
* Leikkauspolitiikan vastainen liike

## Lähteet
HMS Nymphe (1911)

**HMS Nymphe** oli Britannian kuninkaallisen laivaston vuonna 1911 palvelukseenotettu Acorn-luokan hävittäjä ensimmäisessä maailmansodassa.

## Valmistus

Alus tilattiin R. W. Hawthorn Leslie and Companyltä Hebburnistä, missä köli laskettiin 8. joulukuuta 1909. Alus laskettiin vesille 31. tammikuuta 1911 ja valmistui neljä kuukautta myöhemmin toukokuussa.

## Palvelus
Alus myytiin toukokuussa 1921 romutettavaksi.

## Lähteet
*
*
*

### Viitteet
Devil’s Milk

**Devil's Milk** oli suomalainen rockyhtye. Yhtyeessä soittivat Kari Peitsamo, Twist Twist Erkinharju ja Tsöötz Kettula. Peitsamo sävelsi yhtyeelle oman ohjelmiston, jonka pohjalta Devil's Milk nauhoitti levyn syksyllä 2017. Yhtye ilmoitti suunnittelevansa konserttikiertuetta. Yhtye perustettiin toukokuun lopulla 2017 Peitsamon aiemman Shöcking Blü -yhtyeen hajottua ja se soitti viimeisen keikkansa syyskuussa 2018. 

## Diskografia
* Devil’s Milk (2018)

## Lähteet
Orvokki Mäkinen

**Orvokki Lahja Mäkinen** (o.s. Hellgrén, 2. lokakuuta 1926 Helsinki – 12. maaliskuuta 2004 Tampere) oli suomalainen näyttelijä. Hän teki näyttämötaiteellisen uransa suurelta osin Tampereen Teatterissa.

## Ura
Orvokki Mäkisen taiteellinen ura alkoi kiinnityksellä Suomen Työväen Teatteriin 1949–1953 ja jatkui kiinnityksellä Vaasan Suomalaiseen Teatteriin 1953–1959. Niin ikään 1959 Mäkinen aloitti työnsä kiinnitettynä näyttelijänä Tampereen Teatterissa.

Mäkisen roolitehtäviä olivat muun muassa Margaret (näytelmässä *Rakastan sinua marakatti*), Eliza (*[[Pygmalion (näytelmä)|Pygmalion]]*), Vie Talbot (*[[Käärmeennahkatakki]]*), Magda (*Kissat*) ja Leni (*Altonan vangit*).

Televisiorooleja Mäkisellä oli jo Tamvision aikana ja edelleen Yle TV2:n tuotannoissa kuten *[[Kiurunkulma]]* sekä *[[Mustat ja punaiset vuodet]]*, jossa hän näytteli naispääosan. Vuonna 1987 Mäkinen näytteli Anttilan Maria televisioelokuvassa *Niskavuoren Heta*.

## Yksityiselämä
Orvokki Mäkisen vanhemmat olivat kirvesmies Lauri Hellgrén ja Lahja Tamminen. Hän avioitui lohjalaissyntyisen lavastaja Veikko Mäkisen (11. heinäkuuta 1928 – 1981) kanssa 1952. Liitto päättyi puolison kuolemaan.

## Filmografia
### Valkokangaselokuvat
*Kuisma ja Helinä (1951) (kreditoimaton)
*Kuningas kulkureitten (1953) (kreditoimaton)
*Klaani – tarina Sammakoitten suvusta (1984)
*Badding (2000)

### Televisiotuotannot
*Ensimmäinen varoitus (1964)
*Verinen lyhty (1964)
*Silmänkääntäjä - Eli Jussi Oluvisen matka Hölmölään (1965)
*Jouluaatto myllytuvassa (1965)
*Kahdeksikko (1967)
*Kiurunkulma (1966–1969)
*Mustat ja punaiset vuodet (1973)
*Pimeän päivän muisto (1977)
*Tankki täyteen (1980)
*Reinikainen (1982)
*Elias vaeltaja (1985)
*Niskavuoren Heta (1987)
*Terveysasema (1989)
*Osakkeet nousussa, Osku (1990)
*Lottovoittajien maa (1990)
*Tuuli leppeä lounaasta (1991)
*Pappa rakas (1993)

## Lähteet
*
*
*

### Viitteet
Poppy (laulaja)

**Poppy** tai **That Poppy** (oik. **Moriah Rose Pereira**, s. 1. tammikuuta 1995 Boston, Massachusetts, Yhdysvallat) on yhdysvaltalainen laulaja, lauluntekijä, näyttelijä, tanssija ja tubettaja. Hänen tunnetuimmat kappaleensa ovat nimeltään ”Money” ja ”Lowlife”. Hänet tunnetaan myös YouTube-kanavastaan, jonne hän teki satiirisia popkulttuuria kuvaavia videoita ohjaajansa **Titanic Sinclairin** kanssa. Nykyään he eivät enää työskentele yhdessä.

## Ura
Ennen vuotta 2014 Poppy esiintyi tapahtumissa kuten VidCon ja DigiTour. Hän aloitti uransa laulamalla lauluista cover-versioita netissä. 

Los Angelesissa Poppy tapasi ohjaaja Corey Michael Mixterin, joka tunnetaan nimellä Titanic Sinclair. He tekivät yhdessä abstrakteja videoita YouTubeen kanavalla, jonka nimi oli alun perin ”Moriah Poppy”, mutta sen nimi vaihdettiin nimeksi ”ThatPoppyTV”. Kanavan nimi on nykyään pelkkä ”Poppy”. Vielä marraskuussa 2018 kanavalle ladattiin aktiivisesti videoita ja sillä on paljon tilaajia.

Vuonna 2015 Poppy teki levytyssopimuksen Island Recordsin kanssa nimellä That Poppy ja hän julkaisi ensimmäisen oman kappaleensa ”Everybody Wants To Be Poppy”. Kuukautta myöhemmin hän julkaisi toisen kappaleen, ”Lowlife”, ja hieman myöhemmin hän julkaisi ensimmäisen EP-levynsä nimeltä *Bubblebath*.
Lokakuussa vuonna 2016 Poppy julkaisi kokeellisen ”ympäröivä musiikki” -albumin *3:36 (Music To Sleep To)*.

Vuonna 2017 Diplon levy-yhtiö Mad Decent julkaisi Poppyn debyyttialbumin *Poppy.Computer*. Samana vuonna Poppy pääsi vuoden YouTube Rewindiin. 

6. heinäkuuta 2018 Poppy julkaisi cover-version Gary Numanin kappaleesta ”Metal”. 27. heinäkuuta hän julkaisi ensimmäisen singlen nimeltä ”In A Minute”  tulevaa albumia *Am I A Girl?* varten. 22. elokuuta hän julkaisi albumin toisen singlen ”Time Is Up”. Hän julkaisi muitakin kappaleita albumilta, kuten ”Fashion After All”, ”Hard Feelings” ja ”XV”. Vuonna 2018 hän teki uuden projektin, nettipelin nimeltä Poppy.Church. Vuonna 2019 Poppy ilmoitti eroavansa yhteistyöstä Titanic Sinclairin kanssa. 

Vuonna 2020 Poppy julkaisi kolmannen albuminsa, jonka nimeksi annettiin ”I Disagree”.

## Diskografia
### Studioalbumit
* Poppy.Computer (2017)
* Am I a Girl? (2018)
* I Disagree (2020)
* Flux (2021)
* Zig (2023)
* Negative Spaces (2024)
* *Empty Hands* (2026)

## Lähteet

## Aiheesta muualla
Pete Pilotti & Pontiac: Seikkailu Lapponiassa

**Pete Pilotti & Pontiac: Seikkailu Lapponiassa** on Innocorp Oy:n kehittämä ja WSOY Multimedian vuonna 1995 julkaisema ensimmäinen Pete Pilotti -aiheinen videopeli.
Seija Ranttila

**Seija Ranttila** (s. 1965) on suomensaamelainen tekstiilitaiteilija. Ranttila on kotoisin Lemmenjoelta Inarista.

## Ura
Ranttila opiskeli Limingan taidekoulussa 1985–1986 ja Lahden muotoiluinstituutissa teollista pukusuunnittelua 1986–1990. Opiskelun jälkeen keväällä 1990 hän aloitti työn Finlaysonilla tekstiilisuunnittelijana. Hän suunnitteli   painokuoseja freelancerina 1998–2006 Nansolle ja sen jälkeen Lennol Oy:lle. 

Ranttila valmistaa ateljeessaan Tampereella  Ságat-mallistoaa, joka on Ranttilan oma tuotemerkki ja vaatemallisto. Ságat on kunnianosoitus saamelaisuudelle ja Ranttilan synnyinseudun käsityöperinteelle.

Ranttila sai vuosina 2003 ja 2007 apurahaa 5000 euroa uniikkivaatemalliston suunnitteluun ja toteutukseen Suomen Kulttuurirahaston Lapin rahastolta. Vaatemallistonsa tekstiilien suunnitteluun hän sai apurahaa Saamelaiskäräjiltä 3000 euroa vuonna 2004.

Syksyllä 2002 Seija Ranttila vietti sisarensa Merja Aletta Ranttilan kanssa kuukauden stipendiaattina suomalais-afrikkalaisen kulttuurikeskuksen Villa Karon taiteilijaresidenssissä Beninissä. Sen seurauksena syntyi sisarusten yhteisnäyttely, joka pidettiin Oulussa.

## Lähteet
*Seija Ranttila 

### Viitteet
Valiant Hearts: The Great War

**Valiant Hearts: The Great War** on Ubisoftin kehittämä ja julkaisema seikkailupeli, joka sijoittuu ensimmäiseen maailmansotaan.

Peli on julkaistu vuonna  useille alustoille kuten PlayStation 3, PlayStation 4, Windows, Xbox 360 ja Xbox One.

## Vastaanotto
IGN antoi pelille 7.7/10 arvostelussaan.

Pelaaja antoi pelille 7/10 arvostelussaan.

### Palkinnot
Peli on voittanut useita palkintoja.

; British Academy Games Awards
* Original Property

; The Game Awards
* Best Narrative
* Games for Change

## Lähteet

## Aiheesta muualla
* 
*
Luterilainen kirkko Norjassa

**Luterilainen kirkko Norjassa** (**Den lutherske kirke i Norge**) on vuonna 2006 perustettu tunnustuksellista luterilaisuutta edustava kirkko Norjassa.

Kirkko sai perustamisvaiheessaan vuonna 2005 tukea yhdysvaltalaisen Missouri-synodin seurakunnilta, ja sillä on edelleen läheiset suhteet Missouri-synodiin.. Vuonna 2010 kirkon jumalanpalveluksiin osallistui Oslossa noin 50 henkeä ja Bergenissä 16 henkeä. Kirkko on pyrkinyt laajentumaan siten, että eri paikkakunnille on yritetty perustaa ryhmiä jotka seuraavat kirkon jumalanpalveluksia internetistä. 25. syyskuuta 2015 kirkko hyväksyttiin Kansainvälisen luterilaisen neuvoston jäseneksi. 25. toukokuuta 2017 vihittiin kirkon johtaja Torkild Masvie piispan virkaan. Vihkimyksen toimitti Latvian evankelis-luterilaisen kirkon piispa Jānis Vanags, ja häntä avustivat Inkerin kirkon piispa Aarre Kuukauppi ja Missouri-synodin aluepresidentti Dan Gilbert.

Kirkon jäsenmäärä ei ole suuri, mutta kasvava. Vuonna 2017 jäseniä oli 84, vuonna 2019 heitä oli 95 ja vuonna 2020 jäsenmäärä oli 116. Vuonna 2022 jäseniä oli 140 henkeä.

Kirkko tekee lähetystyötä Islannissa. Toiminta on pääosin etänä pidettyjä raamattupiirejä, radio-ohjelmia sekä video-opetuksia YouTuben kautta, mutta kirkon pastori käy myös säännöllisesti Islannissa pitämässä jumalanpalveluksia.

## Seurakunnat
Kirkolla on tällä hetkellä 11 seurakuntaa eri puolilla Norjaa. Ne ovat:

### Møren ja Romsdalin lääni
* Den Lutherske kirke i Molde, Moldessa.
* Den Lutherske kirke i Ålesund, Ålesundissa.

### Nordlandin lääni
* Den Lutherske kirke i Lofoten, Lofooteilla Svolværissa.
* Den Lutherske kirke i Ofoten og Sør-Troms, Narvikissa.

### Oslo
* Messiaskirken i Oslo, Oslossa.

### Rogalandin lääni
* Den Lutherske kirke i Stavanger, Stavangerissa.

### Tromssan ja Finnmarkin lääni
* Den Lutherske kirke i Harstad, Harstadissa.
* Den Lutherske kirke i Kautokeino og Vest-Finnmark, Länsi-Finnmarkin alueella saamelaisten parissa, erityisesti Koutokeinossa.

### Trøndelagin lääni
* Den Lutherske kirke i Trondheim, Trondheimissa.

### Vestlandin lääni
* Den Lutherske kirke i Austevoll, Austevollissa.
* Den Lutherske kirke i Bergen, Bergenissä.

## Lähteet

## Aiheesta muualla
* Kirkon kotisivut
Nélson Semedo

**Nélson Cabral Semedo** (s. 16. marraskuuta 1993 Lissabon, Portugali) on portugalilainen jalkapalloilija. Pelipaikaltaan hän on oikea laitapuolustaja. Semedo edustaa Turkin Superliigassa pelaavaa Fenerbahçea.

## Seurajoukkueura
Semedo siirtyi Sintrensestä Benfican organisaatioon kesällä 2012. Ensimmäisen ottelunsa Portugalin pääsarjassa hän pelasi 16. elokuuta 2015, kun Benfica voitti Estoril Praian kotonaan 4–0. Hän voitti Portugalin liigamestaruuden vuosina 2016 ja 2017 sekä Portugalin cupin vuonna 2017.

Semedo edusti kausina 2017–2020 espanjalaisseura FC Barcelonaa. Hän pelasi kolmen kauden aikana 82 La Ligan ottelua ja teki niissä kaksi maalia, tammikuussa 2019 Gironaa ja heinäkuussa 2020 Alavésia vastaan. Hän voitti Espanjan liigamestaruuden vuosina 2018 ja 2019 sekä Espanjan cupin vuonna 2018. Mestarien liigassa Semedo pelasi noina kausina 24 ottelua.

Semedo siirtyi kesällä 2020 espanjalaisseura FC Barcelonasta Englantiin Wolverhampton Wanderersiin 30 miljoonalla eurolla. Hän pelasi Wolverhamptonissa viiden kauden aikana 165 valioliigaottelua ja teki niissä yhden maalin, toukokuussa 2021 Manchester Unitedia vastaan. FA Cupissa hän teki kaksi maalia. Semedon sopimus Wolverhamptonin kanssa päättyi kesään 2025, eikä hän solminut seuran kanssa uutta sopimusta.

Semedo allekirjoitti 31. heinäkuuta 2025 kaksivuotisen sopimuksen turkkilaisseura Fenerbahçen kanssa.

## Maajoukkueura
Semedo pelasi ensimmäisen ottelunsa Portugalin maajoukkueessa 11. lokakuuta 2015, kun Portugali voitti Serbian vieraissa 2–1 EM-kilpailujen 2016 karsinnoissa. Hän oli mukana saavuttamassa pronssia Maanosaliittojen cupissa 2017 ja voittamassa Kansojen liigaa 2018–2019. Kesällä 2021 pelatuissa EM-kilpailuissa hän pelasi avauskokoonpanossa joukkueensa kolme alkulohko-ottelua mutta loukkaantui niistä viimeisessä eikä pelannut tappiollisessa neljännesvälieräottelussa. EM-kilpailuissa 2024 hän tuli vaihdosta kentälle Portugalin kaikissa viidessä ottelussa. Kesäkuussa 2025 hän oli voittamassa Kansojen liigaa.

Semedo on pelannut elokuun alkuun 2025 mennessä 44 A-maaottelua, joissa hän on ollut 23 kertaa avauskokoonpanossa.

## Saavutukset
*Päivitetty 3. elokuuta 2025.*
**Benfica**
* Portugalin liiga: 2015–2016, 2016–2017
* Portugalin cup: 2016–2017
* Portugalin liigacup: 2015–2016
* Portugalin supercup: 2016

**Barcelona**
* Espanjan liiga: 2017–2018, 2018–2019
* Espanjan cup: 2017–2018
* Espanjan supercup: 2017, 2018

**Portugalin maajoukkue**
* Maanosaliittojen cup: pronssia 2017
* Kansojen liiga: mestaruus 2018–2019, 2024–2025

## Lähteet
Ferrari 458 Italia GT2

**Ferrari 458 Italia GT2** on italialaisen Ferrarin valmistama LMGTE Pro-luokituksen mukainen kilpa-auto, jolla kilpailtiin FIA World Endurance Championship -sarjassa vuosina 2012–2015. Vuonna 2011 autolla kilpailtiin Intercontinental Le Mans Cup -sarjassa.

## Tulokset
Evert Kulenius

**Matts Evert Kulenius** (8. maaliskuuta 1879 Teerijärvi – 4. helmikuuta 1958 Helsinki) oli suomalainen poliitikko. Hän toimi RKP:n kansanedustajana vuosina 1922–1927 edustaen Vaasan läänin pohjoista vaalipiiriä. Hän toimi myös Kokkolan kaupunginvaltuutettuna. Hän valmistui kansakoulunopettajaksi Uudenkaarlepyyn seminaarista 1902.

Politiikan ulkopuolella Kulenius toimi kansakoulunopettajana Teerijärvellä 1902–1910, vt. opettajana Kaarlelassa 1908–1909, opettajana Kokkolassa 1910–1929, koulunjohtajana Kokkolassa 1919–1929, Österbottningen-lehden toimitus- ja talousjohtajana 1927–1950 ja päätoimittajana 1927–1931, 1937 ja 1940, Kokkolan köyhäinhoitolautakunnan sihteerinä ja kassanhoitajana 1915–1920, Kokkolan yhteiskoulun veistonopettajana 1919–1920, Vakuutusyhtiö Suomen tarkastajana 1921–1922, Suomen ruotsalaisen raittiusliiton matkapuhujana ja Ruotsalaisen kansanpuolueen Vaasan läänin pohjoisen vaalipiirin piirisihteerinä, puhujana ja vaalien johtajana.

Kuleniuksen vanhemmat olivat maanviljelijä Anders Kulenius ja Maria Snåre. Kuleniuksen puoliso vuosina 1902–1953 oli Mathilda Dahl ja vuodesta 1954 Elna Alexandra Wirke.

## Lähteet
Metropolismania (pelisarja)

**Metropolismania** on Media Factoryn kehittämä ja Natsumen julkaisema kaupunginrakennuspelien sarja.

Sarjan kolmas osa *[[Metropolismania 3]]* on julkaistu vain Japanissa.

## Pelit
* *[[Metropolismania]]* (2001)
* *[[Metropolismania 2]]* (2007)
* *[[Metropolismania 3]]*

## Aiheesta muualla
* Pelisarja MobyGamesissä
Play! A Video Game Symphony

**PLAY! A Video Game Symphony** oli konserttisarja, jossa soitettiin videopelimusiikkia yleisön edessä orkesterilla. Konserttisarjan on korvannut ** -sarja.

Kiertue syntyi tuottaja Jason Michael Paulin ja Square Enixin yhteistyöstä soittaa *[[Final Fantasy]]* -pelisarjan musiikkia.

Ensimmäinen esitys oli 27.toukokuuta 2006 Chicagossa.

## Tallenteet
Esityksestä on myös julkaistu CD+DVD, jossa soittaa Tšekin filharmoninen orkesteri.

## Lähteet

## Aiheesta muualla
*
MotoGP 13

**MotoGP 13** on vuonna 2013 julkaistu ratamoottoripyöräaiheinen -videopeli, joka perustuu MotoGP kauteen 2013. Pelin kehitti ja julkaisi Milestone ja se julkaistiin PlayStation 3:lle, Xbox 360:lle ja Microsoft Windowsille. Pelin kansikuvassa esiintyvät Cal Crutchlow, Jorge Lorenzo ja Valentino Rossi.

Milestone palasi takaisin MotoGP -pelien pariin tehtyään edellisen kerran MotoGP '08.

## Pelattavuus
Pelissä on mahdollista ajaa neljä erilaista pelitilaa, yksittäisiä kilpailuja, maailmanmestaruuskausi, uratila ja aikaa vastaan. Yksittäisissä kilpailuissa on mahdollista valita haluamansa tavan pelata, joko kokonainen kisaviikonloppu, tai pelkästään kilpailu. Maailmanmestaruuskaudella pelaava voi valita haluamansa luokan MotoGP, moto 2 ja moto 3 sarjojen väliltä ja ajaa haluamallaan kuljettajalla kauden läpi. Uratilassa sen sijaan pelaaja aloittaa uransa moto 3:sta ja yrittää ajosuorituksillaan nousta luokan mestariksi ja päästä lopulta ajamaan MotoGP:hen. Matkalla on tarkoitus kehittää pyörää ja toteuttaa annettuja tehtäviä. Aikaa vastaan ajo on pelkästään rataennätyksien parantamista, pelaaja voi kilpailla omaa aikaansa vastaan ja halutessaan nähdä, kuinka hän sijoittuu maailmantilastossa muiden pelaajien kanssa.

## Lisäosat
Peliin tuli myöhemmin heinäkuussa ladattavana lisäosana Moto 2 ja Moto 3 luokat. Marraskuussa julkaistiin toinen lisäosa Champions, jossa on menneitä kuljettajia eri vuosilta, kuten Mick Doohan, Max Biaggi, Loris Capirossi, Tohru Ukawa ja Kevin Schwantz.

## Lähteet
Landry

**Landry** on seuraavien henkilöiden sukunimi:

* Carl Landry (s. 1983), yhdysvaltalainen koripalloilija
* Jarvis Landry (s. 1992), yhdysvaltalainen  amerikkalaisen jalkapallon pelaaja
* Jeanne Landry (1922–2011), kanadalainen pianisti, säveltäjä ja musiikkipedagogi
* Nelly Landry (1916–2010), belgialais-ranskalainen tennispelaaja
* Sirkka-Liisa Landry (1926–2008), suomalainen shakinpelaaja
* Tom Landry (1924–2000), yhdysvaltalainen amerikkalaisen jalkapallon valmentaja.

Landry on myös etunimi.
Brontornis

**Brontornis** on sukupuuttoon kuollut jättimäisten lentokyvyttömien lintujen suku. Siitä tunnetaan yksi laji, **Brontornis burmeisteri**, joka eli Argentiinan Patagoniassa varhaisella mioseenilla, noin 19–14 miljoonaa vuotta sitten. *Brontornista* on perinteisesti pidetty lihaasyövänä hirmulintuna (Phorusrhacidae), mutta se saattoi kuitenkin olla kasvinsyöjä ja läheisempää sukua heimoille Gastornithidae ja Dromornithidae.

## Fossiililöydöt
*Brontorniksen* kaikki fossiilit on löydetty Argentiinan Patagoniasta, ja ne on ajoitettu varhaismioseenille. Jäänteet kuuluvat usealle osittaiselle yksilölle, ja ne vastaavat pientä osaa koko luurangosta. Parhaiten tunnetaan takaraajojen luut. Alaleuan jäänteitä tunnetaan monesta yksilöstä, mutta yhdessä ne vastaavat vain osaa leuasta. Yläleukaa ei ole löydetty.

## Kuvaus

*Brontornis* on suurin tunnettu Etelä-Amerikassa elänyt lintu. Se oli arviolta noin 2,8 metriä korkea pään kohdalta ja 1,75 metriä korkea selän kohdalta. Painoa eläimellä oli erään arvion mukaan noin 350–400 kilogrammaa.

## Elintavat
*Brontornis* oli luultavasti hidasliikkeinen jättiläislintu, joka ei pystynyt juoksemaan kovaa. Koska *Brontornis* on yleensä laskettu hirmulintuihin, sitä on pidetty usein lihansyöjänä, ja hitautensa vuoksi sen olisi täytynyt olla haaskansyöjä. *Brontorniksen* alaleuka viittaa kuitenkin kasviravintoon, sillä leukalihasten jälkien perusteella sillä oli kehittyneet lähentäjälihakset, ja alaleuan muoto oli samankaltainen kuin mahdollisilla kasvinsyöjäsukulaisilla heimoissa Gastornithidae ja Dromornithidae. *Brontorniksen* yläleuka on tuntematon, joten ei tiedetä, oliko se petolintumaisen koukkumainen. *Brontorniksen* elinympäristöä olivat mahdollisesti Patagonian metsäisemmät seudut.

## Luokittelu
*Brontornis* on perinteisesti sijoitettu käärmekurkilintuihin kuuluviin hirmulintuihin tai ainakin lähelle niitä. Se poikkeaa kuitenkin merkittävästi muista hirmulinnuista takaraajojen ja alaleuan anatomian perusteella, ja se oli lisäksi suurempi kuin muut heimon jäsenet. Jotkut tutkijat tukevat edelleen *Brontorniksen* luokittelua käärmekurkilintuihin, mutta 2000-luvulla on ehdotettu, että *Brontornis* olisikin läheisempää sukua sorsalinnuille ja kuuluisi sukupuuttoon kuolleeseen Gastornithiformes-lahkoon. Se muodostaisi lahkossa oman heimonsa **Brontornithidae**, jonka lähimmät sukulaiset ovat Gastornithidae ja Dromornithidae. Ainoa muu tunnettu Brontornithidae-kehityslinjan edustaja on Boliviasta löydetty nimeämätön laji oligoseenilta, noin 26–25 miljoonan vuoden takaa.

## Lähteet
MotoGP 14

***MotoGP 14*** on vuonna 2014 julkaistu ratamoottoripyöräaiheinen -videopeli, joka perustuu MotoGP kauteen 2014. Pelin kehitti ja julkaisi Milestone ja se julkaistiin PlayStation 3:lle, Xbox 360:lle, Microsoft Windowsille ja ensimmäistä kertaa Playstation 4:lle. Pelin kansikuvassa esiintyvät Marc Márquez, Valentino Rossi ja Cal Crutchlow.

## Pelattavuus
Pelissä on mahdollista ajaa edellisen pelin tavoin neljä erilaista pelitilaa, yksittäisiä kilpailuja, maailmanmestaruuskausi, uratila ja aikaa vastaan. Tämän lisäksi uutena pelitilana tuotiin skenaariotila, jossa ajetaan 500-kuutioisten historiallisia hetkiä ja myös kuviteltuja hetkiä. Tarkoituksena suorittaa tehtävän määrittämät tavoitteet. MotoGP ja menneiden kuljettajien lisäksi pelissä on myös kauden 2013 MotoGP kuljettajat, joilla on mahdollista ajaa myös yksittäisiä kilpailuja ja mestaruuskausia.

MotoGP 14 paranneltiin edelliseen peliin nähden myös uusilla äänitehosteilla ja grafiikalla, jonka myötä varjostus ja valaisu saivat huomattavan parannuksen.

Lokakuussa 2014 Milestone lisäsi Donington Park radan ladattavaksi lisäosaksi.

## Lähteet
The Beatles’ Hits

**The Beatles’ Hits** on brittiläisen The Beatles -yhtyeen 6. syyskuuta 1963 julkaistu EP-levy. Se sisälsi yhtyeen kolmen edellisen singlen a-puolet sekä ”From Me to You” -singlen b-puolen ”Thank You Girl”.

EP nousi Britannian listaykköseksi kolmen viikon ajaksi. Se pysyi listalla kaikkiaan 44 viikkoa.

EP:stä julkaistiin uusintapainos vuonna 1992, jolloin se kuului *[[The EP Collection]]* -boksiin.

## Kappaleet

**A-puoli**
#From Me to You
#Thank You Girl
**B-puoli**
#Please Please Me
#Love Me Do

## Lähteet
Pussisarvinokka

**Pussisarvinokka** (*Ceratogymna atrata*) on sarvinokkien heimoon kuuluva lintu. Sitä tavataan seuraavissa Länsi- ja Keski-Afrikan maissa: Angola, Kamerun, Keski-Afrikan tasavalta, Kongo, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Guinea, Liberia, Nigeria, Sierra Leone, Etelä-Sudan, Sudan, Togo, Uganda

Lajin kannan suuruutta ei ole määritetty, mutta se on pienenemässä elinalueiden tuhoutumisen, sirpaloitumisen sekä metsästyksen vuoksi.

Sen pääasiallista elinympäristöä ovat alavat metsät, mutta sitä tavataan myös viljelmillä.

## Lähteet

## Aiheesta muualla
* Birdlife.org
Nordgren

**Nordgren** on seuraavien henkilöiden sukunimi:

* Aili Nordgren (1908–1995), suomenruotsalainen työväenkirjailija
* Gösta Nordgren (1869–1942, suomalainen lakimies, henkikirjoittaja ja pankinjohtaja
* Gösta Nordgren (1926–1981), ruotsalainen laulaja, näyttelijä ja jääpalloilija
* John Berndt Nordgren (1867–1941), suomalainen juristi ja senaattori
* Karl Nordgren (1925–2026), suomalainen yrittäjä ja yritysjohtaja, kauppaneuvos
* Niklas Nordgren (s. 1979), ruotsalainen jääkiekkoilija 
* Niklas Nordgren (s. 2000), suomalainen jääkiekkoilija 
* Pehr Henrik Nordgren (1944–2008), suomalainen säveltäjä
* Ralf Nordgren (1936–2014), suomenruotsalainen kirjailija
* Thomas Nordgren (s. 1956), ruotsalainen koripalloilija
* Valter Nordgren (1899–1968), suomalainen eversti ja Mannerheim-ristin ritari.

*
MotoGP 15

**MotoGP 15** on vuonna 2015 julkaistu ratamoottoripyöräaiheinen -videopeli, joka perustuu MotoGP kauteen 2015. Pelin kehitti ja julkaisi Milestone ja se julkaistiin PlayStation 3:lle, Xbox 360:lle, Microsoft Windowsille, Playstation 4:lle ja ensimmäistä kertaa Xbox Onelle. Peli on samalla viimeinen Milestonen MotoGP sarjassa, joka julkaiseen pelin Xbox 360:lle ja Playstation 3:lle.

## Pelattavuus
Pelissä on mahdollista ajaa edellisen pelin tavoin neljä erilaista pelitilaa, yksittäisiä kilpailuja, maailmanmestaruuskausi, uratila ja aikaa vastaan, sekä MotoGP 14 esitelty skenaariotila, jossa ajetaan 500-kuutioisten historiallisia hetkiä ja myös kuviteltuja hetkiä. Nyt otettiin mukaan 2014 kauden parhaita hetkiä, kuten Marc Márquezin, Jorge Lorenzon ja Valentino Rossin taistelut mestaruudesta. Kuljettajien määrää lisättiin, kun kauden 2015 ja 2014 kuljettajat MotoGP, Moto 2 ja Moto 3 luokista lisättiin mukaan. Edellisessä pelissä oli mukana vain MotoGP:n edelliskauden kuljettajat.

## Lisäosat
Pelin saa compact versiona, joka sisältää pelkästään MotoGP kuljettajat ja pyörät kaudelta 2015. Kokonaiseen peliin saa lisäosaksi ladattua nelitahtiset mestarikuljettajat, jotka ovat esiintyneet myös edellisissä peleissä. Lisäksi Red Bull Rookies Cup ja Estorilin rata.

## Lähteet

## Aiheesta muualla
*
World Trade Center (2001–)

**World Trade Center** (puhekielessä myös **WTC**) on suurimmaksi osaksi valmis pilvenpiirtäjäkompleksi Lower Manhattanilla, New Yorkissa. Alue korvaa alkuperäisen WTC-kompleksin, joka tuhoutui syyskuun 11. päivän terrori-iskuissa vuonna 2001. Uusi WTC-kompleksi koostuu kuudesta eri pilvenpiirtästä, National September 11 Memorial & Museumista ja metroasemasta. Alueella sijaitseva One World Trade Center on Yhdysvaltain korkein rakennus ja maailman kuudenneksi korkein rakennus.

## Rakennukset
Karbetamidi

**Karbetamidi** (C12H16N2O3) on karbamaatteihin kuuluva orgaaninen yhdiste. Yhdistettä voidaan käyttää maataloudessa rikkaruohomyrkkynä.

## Ominaisuudet
Huoneenlämpötilassa karbetamidi on väritöntä kiteistä ainetta. Karbetamidi liukenee kohtalaisesti veteen ja hyvin muun muassa etanoliin, asetoniin ja dimetyyliformamidiin. Yhdiste on heikosti emäksistä. Karbetamidin herbisidiset ominaisuudet perustuvat siihen, että se estää soluja jakaantumasta. Karbetamidi on optisesti aktiivinen ja herbisidinä käytetään sen (R)-enantiomeeria.

## Valmistus ja käyttö
Karbetamidin valmistuksen ensimmäisessä vaiheessa (R)-maitohappo reagoi etyyliamiinin kanssa muodostaen amidin, jota kutsutaan N-etyylilaktamidiksi. Tämä yhdiste reagoi fenyyli-isosyanaatin kanssa karbetamidiksi. Karbetamidia käytetään rikkaruohomyrkkynä muun muassa apilapelloilla sekä vihannes-, öljykasvi-, viini- ja hedelmäviljelmillä. Se levitetään joko jauheena tai emulsiona veden kanssa. Karbetamidi on hyväksytty käytettäväksi muun muassa Euroopan unionin alueella.

## Lähteet
Ian McDonald (muusikko)

**Ian Richard McDonald** (25. kesäkuuta 1946 – 9. helmikuuta 2022) oli brittiläinen muusikko. Hän oli progressiivisen rockin yhtyeen King Crimsonin perustajajäsen ja yhdysvaltalaisen hard rock -yhtyeen Foreignerin perustajajäsen. McDonald toimi myös sessiomuusikkona soittaen etupäässä saksofonia.

McDonald julkaisi yhden sooloalbumin, *[[Drivers Eyes]]in*, joka ilmestyi 1999.

## Lähteet

## Aiheesta muualla
* Ian McDonald Allmusic-sivustolla
Leo Vierelä

**Leo Vierelä** (s. 25. tammikuuta 1949 Sodankylä) on lappilainen kuvataiteilija, muusikko ja musiikin tekijä. Hän syntyi 8-lapsiseen perheeseen Sodankylän Uimaniemessä 25. tammikuuta 1949. Vierelä soittaa hanuria ja laulattaa ihmisiä kesätapahtumissa ja esiintyy myös laitoksissa sekä palvelutaloissa Rovaniemellä ja ympäri Lappia. 

Vierelälle myönnettiin "Ounasrinteen pormestarin arvonimi" vuonna 2015 "Ounasrinteen asukkaiden hyväksi tehdystä työstä". Hänen sävellyksistään on levytetty "Kairan taikaa" ja "Koti Sodankylässä". Vierelä myös maalaa harrastuksenaan ja kirjoittaa blogia lapsuudenaikaisesta elämästään ja syntymäkylänsä ihmisistä.

## Lähteet

## Aiheesta muualla
*Leo Vierelän blogi
Maanosaliittojen cup 2017 – Lohko B

**Maanosaliittojen cupin 2017 lohko B:ssa** pelasivat Kamerun, Chile, Australia ja Saksa. Ottelut pelattiin 18.–25. kesäkuuta 2017. Lohkon kaksi parasta etenivät välieriin.

## Joukkueet

;Huomioita

## Sijoitukset


## Ottelut
Kaikki kellonajat Moskovan aikaa (UTC+3).

### Kamerun vs. Chile



### Australia vs. Saksa



### Kamerun vs. Australia



### Saksa vs. Chile



### Saksa vs. Kamerun



### Chile vs. Australia



## Lähteet

## Aiheesta muualla
* Virallinen sivusto 
* Viralliset raportit ja otteluselosteet
The National Museum of Play

**The National Museum of Play** (entinen nimi **Strong National Museum of Play**) on Rochesterissa, New Yorkissa sijaitseva museo. Museo on perustettu vuonna 1969 ja avattu yleisölle vuonna 1982. Museo on keskittynyt pelaamisen ja leikkimisen tutkimiseen. Museon näyttelyt sisältävät muun muassa videopelejä, kirjoja, televisio-ohjelmia ja sarjakuvia.

Museon on perustunut Margaret Woodbury Strongin yksityiseen kokoelmaan. Museo julkaisee pelitutkimukseen keskittyvää *[[American Journal of Play]]* -lehteä.

Museo on myös kotipaikka *[[National Toy Hall of Fame]]lle* ja *[[International Center for the History of Electronic Games]]ille*. Museossa sijaitsee *eGameRevolution* -näyttelyn johon sisältyy *[[World Video Game Hall of Fame]]*.

## Katso myös
* Videotopia

## Aiheesta muualla
* Viralliset kotisivut
* American Journal of Play
Benson Jack Anthony

**Benson Jack Anthony** (s. 1997) on australialainen näyttelijä. Hän on näytellyt muun muassa teini-ikäisen Arlo Turnerin roolissa draamasarjassa *[[Piikkejä paratiisissa]]* (2015–). Hän on näytellyt lapsena pienissä rooleissa muun muassa televisiosarjoissa *Underbelly Razor* ja *[[Totuuden miekka]]* sekä elokuvassa *Blood Brothers*.

## Aiheesta muualla
*
MotoGP (pelisarja)

**MotoGP** on moottoripyörien maailmanmestaruussarjaan MotoGP pohjautuva ajopelien sarja.

## Pelit
Pelejä ovat kehittäneet ja julkaisseet lukuisat eri yhtiöt.

; Namco
* *MotoGP* (2000), PlayStation 2
* *MotoGP 2* (2001), PlayStation 2
* *[[MotoGP 3]]* (2003), PlayStation 2
* *MotoGP 4* (2005), PlayStation 2
* *MotoGP* (2006), PlayStation Portable

; Capcom
* *MotoGP 07* (2007), PlayStation 2
* *MotoGP 08* (2008), PlayStation 2, PlayStation 3, Wii, Windows, Xbox 360
* *MotoGP 09/10* (2010), PlayStation 3, Xbox 360
* *MotoGP 10/11* (2011), PlayStation 3, Xbox 360

; THQ
* *MotoGP: Ultimate Racing Technology* (2002), Windows, Xbox
* *MotoGP 2* (2003), Windows, Xbox
* *MotoGP* (2003), N-Gage
* *MotoGP: Ultimate Racing Technology 3* (2005), Windows, Xbox
* *MotoGP '06* (2006), Xbox 360
* *MotoGP '07* (2007), Windows, Xbox 360

; Milestone S.r.l.
* *[[MotoGP 07]]* (2007), PlayStation 2
* *[[MotoGP 08]]* (2008), PlayStation 2, PlayStation 3, Wii, Windows, Xbox 360
* *[[MotoGP 13]]* (2013), PlayStation 3, PlayStation Vita, Windows, Xbox 360
* *[[MotoGP 14]]* (2014), PlayStation 3, PlayStation 4, PlayStation Vita, Windows, Xbox 360
* *[[MotoGP 15]]* (2015), PlayStation 3, PlayStation 4, Windows, Xbox 360, Xbox One
* *[[Valentino Rossi: The Game]]* (2016), PlayStation 4, Windows, Xbox One
* *[[MotoGP 17]]* (2017), PlayStation 4, Windows, Xbox One
* *[[MotoGP 18]]* (2018), PlayStation 4, Windows, Xbox One, Nintendo Switch
* *[[MotoGP 19]]* (2019), PlayStation 4, Windows, Xbox One, Nintendo Switch
* *[[MotoGP 20]]* (2020), PlayStation 4, Windows, Xbox One, Nintendo Switch, Google Stadia
* *[[MotoGP 21]]* (2021), PlayStation 4, PlayStation 5, Windows, Xbox Series X|S, Nintendo Switch
* *[[MotoGP 22]]* (2022), PlayStation 4, PlayStation 5, Xbox One, Xbox Series X|S, Nintendo Switch, Windows
* *[[MotoGP 23]]* (2023), PlayStation 5, Xbox Series X|S, Microsoft Windows, Nintendo Switch, Windows
* *[[MotoGP 24]]* (2024)
* *[[MotoGP 25]]* (2025)

## Lähteet

## Aiheesta muualla
* Capcomin MotoGP-sarja
* Namcon MotoGP-sarja
* Milestonen MotoGP-sarja
* THQ:n MotoGP-sarja
Diva (albumi)

**Diva** on pop-laulaja Jelena Karleušain kuudestoista studioalbumi. Se julkaistiin 11. kesäkuuta 2012

## Kappaleet
# 
# 
# 
# 
# 
# 
# 
# 
# 
# 
# 

## Lähteet